section_heading: Povijest
paragraph_text: Njegove slike je, nakon protjerivanja Napoleonove vojske iz Španjolske 1814. godine, naručilo Upravno vijeće koje je vladalo državom do povratka kralja Ferdinanda VII. Goya je odlučio prikazati građane Madrida kao nepoznate junake koji su koristili jednostavno oružje, poput noževa, za napad na profesionalno opremljenu okupatorsku vojsku. To se kralju nije svidjelo, te slike dugo nisu bile javno izlagane.